Iуэхум зрагъэубгъу
Сабийхэм я узыншагъэр щрагъэфIакIуэ «Радуга» санаторэм шыщхьэуIум и 22-м щыпащащ «Здоровые сосуды — это здорово» социальнэ Iуэхум, гу-лъынтхуэ узыфэхэм земыгъэубгъуным теухуам. Ар и жэрдэмщ «КъБР-м и Дохутыр палатэ» жылагъуэ зэгухьэныгъэм.
Iуэхур къыхэзылъхьахэм а махуэм MESI IэмэпсымэщIэмкIэ къапщытащ «Радуга» санаторэм и лэжьакIуэхэм я лъынтхуэхэм я щытыкIэр. Апхуэдэу упщIэ-жэуап Iэмалыр къагъэсэбэпу лэжьакIуэхэм я псантхуэхэр зыхуэдэр зэхагъэкIа нэужь, абыхэм епсэлъащ атеросклероз узыфэм зэрыпэщIэтынум теухуауэ.
«Здоровые сосуды — это здорово» Iуэхум хэтахэм Iэмал яIащ лъынтхуэ узыфэхэмкIэ хирургымрэ клиникэ психологымрэ я чэнджэщхэм щIэдэIуну.
НАКIЭ Алинэ.
